Diari Oficial de la Generalitat Valenciana


Sumari del DOGV 4955, del 28-02-2005 (2005/2081)

Informació pública de l'alternativa tècnica del programa d'actuació integrada per al desenvolupament urbanístic del sector Llobella-2 del Pla General d'Ordenació de Benissa.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4955

Data del DOGV
:   28-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2081


Organisme emissor
:   Ajuntament de Benissa

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament urbanístic del sector Llobella-2 del Pla General d'Ordenació de Benissa. [2005/M2081]
  
La Regidoria Delegada d'Urbanisme de l'Ajuntament de Benissa, mitjançant Resolució de data 29 de setembre de 2004, ha disposat:
  
Primer. Sotmetre al tràmit d'informació pública l'alternativa tècnica del programa d'actuació integrada per al desenvolupament urbanístic del sector Llobella-2 del Pla General d'Ordenació de Benissa, integrada per memòria de programa, pla parcial, annex d'estudi del territori i afeccions, projecte d'urbanització i escriptura de constitució de l'Agrupació d'Interés Urbanístic Llobella 2 Sector Residencial i estatuts d'esta, presentada per l'Agrupació d'Interés Urbanístic Llobella 2 Sector Residencial, pel termini de 20 dies hàbils mitjançant un edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, amb la remissió prèvia dels avisos establits en l'article 46.3 de la Llei Reguladora de l'Activitat Urbanística (LRAU), sense que incidisca en el còmput d'este termini qualssevol altres formes de publicitat que puguen donar-se a esta.
  
Segon. La present informació pública té caràcter de simultani concurs públic per a la selecció de l'urbanitzador, i s'hi podran presentar alternatives tècniques i al·legacions durant el termini indicat.
  
Tercer. Les proposicions juridicoeconòmiques es presentaran durant els cinc dies següents al venciment del termini anterior. Si l'últim dia de presentació de pliques és dissabte es posposarà al dilluns següent.
  
Quart. Estos terminis quedaran prorrogats per 20 dies addicionals, si durant els 10 primers d'informació pública, alguna persona es compromet a presentar una alternativa tècnica substancialment distinta a la inicial i presta caució per a això; la dita pròrroga s'anunciarà al tauler d'edictes de l'Ajuntament i es comunicarà als qui per desconéixer-la hagen presentat pliques prematurament.
  
Cinqué. L'acte d'obertura de pliques tindrà lloc en la data hàbil següent a la conclusió del termini per a presentar-les, al saló d'actes de l'Ajuntament, a les 13.00 hores. Si este dia fóra dissabte es posposarà al dilluns següent. L'acte d'obertura de pliques es posposarà per termini d'una setmana en cas que s'hagen presentat pliques en una oficina del servici de Correus i esta circumstància s'haja comunicat a l'Ajuntament per fax durant el mencionat termini de cinc dies.
  
Sisé. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, podran associar-se unint les seues proposicions.
  
Seté. L'expedient estarà de manifest i podrà consultar-se a les oficines tècniques municipals de l'Ajuntament de Benissa, en dies i hores hàbils.
  
Huité. Comunicar el present acprd als regidors de la corporació municipal, de conformitat i als efectes establits en l'article 46.3 de la LRAU.
  
Nové. Remetre avís amb el contingut de l'edicte al domicili fiscal dels qui consten en el cadastre com a titulars de drets afectats per l'actuació proposada.
  
Cosa que es publica en compliment del que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.